Terviseamet 
info@terviseamet.ee	
Keskkonnaamet 
info@keskkonnaamet.ee	Meie 22.05.2026 nr 10-11/1192 - 1	

	
Mäealuse tn 3a, Mäealuse tn 5a ja lähiala detailplaneeringu keskkonnamõju strateegilise hindamise algatamise vajalikkuse kohta seisukoha küsimine 		

	
Tulenevalt keskkonnamõju hindamise ja keskkonnajuhtimissüsteemi seaduse § 33 lõikest 6 küsime Teie seisukohta Mäealuse tn 3a, Mäealuse tn 5a ja lähiala detailplaneeringu elluviimisega kaasneva keskkonnamõju strateegilise hindamise (edaspidi KSH) algatamise vajalikkuse üle otsustamisel.   
Detailplaneering on algatatud Tallinna Linnaplaneerimise Ameti 28. novembri 2025 käskkirjaga number T-11-1/25/36 Mäealuse tn 3a, Mäealuse tn 5a ja lähiala detailplaneeringu algatamine Mustamäe linnaosas. 
Detailplaneeringu koostamise eesmärk on moodustada Mäealuse tn 3a ja Mäealuse tn 5a kinnistutest elamu-, äri- ja ühiskondlike ehitiste maa, elamu- ja ärimaa, elamumaa, ning transpordimaa sihtotstarbega krundid ning määrata hoonestatavatele kruntidele ehitusõigus kuni 6-korruseliste hoonete ehitamiseks. Lisaks määratakse detailplaneeringus juurdepääsuteede võimalik asukoht, ehitiste ehituslikud ja kujunduslikud tingimused ning antakse liikluskorralduse, parkimise, haljastuse, heakorrastuse ja tehnovõrkudega varustamise põhimõtteline lahendus. Planeeritava maa-ala suurus on 5.61 ha.
Tallinna Keskkonna- ja Kommunaalamet on detailplaneering algatamise järgselt kaalunud detailplaneeringu KSH algatamise vajalikkust keskkonnamõju hindamise ja keskkonnajuhtimissüsteemi seaduse § 33 lõike 2 punkti 4 ja lõigete 3-5 alusel ning leidnud, et KSH läbiviimine ei ole vajalik. Vastavad põhjendused on esitatud Tallinna Linnaplaneerimise Ameti käskkirja eelnõus (Lisa 1) ning Maves OÜ poolt koostatud Mäealuse tn 3a ja Mäealuse tn 5a kinnistute detailplaneeringu keskkonnamõju strateegilise hindamise eelhinnangus (Lisa 2). 
Detailplaneeringu materjalid on leitavad Tallinna planeeringute registrist aadressil https://tpr.tallinn.ee/DetailPlanning/Details/DP047580  	

Lugupidamisega	

(allkirjastatud digitaalselt)	

Meelis Uustal	

osakonna juhataja 
Keskkonnahoiu osakond	

Lisad:	1. Tallinna Linnaplaneerimise Ameti käskkirja „Mäealuse tn 3a, Mäealuse tn 5a ja lähiala detailplaneeringu keskkonnamõju strateegilise hindamise algatamata jätmine Mustamäe linnaosas“ eelnõu.
2. Mäealuse tn 3a ja Mäealuse tn 5a kinnistute detailplaneeringu keskkonnamõju strateegiline eelhinnang. Maves OÜ, 2026.	

Kärt Talimaa-Eelmaa
640 4771 kart.talimaa-eelmaa@tallinnlv.ee